rlitschk/wikidir huggingface dataset:
Round Maple isch e Wiiler in dr Gmäind Edwardstone, im District Babergh in dr Groofschaft Suffolk, Ängland. Round Maple het zwanzig Iiwooner. Es het dört vier dänkmolgschützti Geböid, drunder The Flushing, Seasons, Quicks Farmhouse, Little Thatch und Hathaway Cottage. S Ale Round Maple Mild, wo z Mill Green, Edwardstone braut wird, bechunnt si Naame vo däm Wiiler. S Round Maple Mild het 3,3 % Alkohool und es het din e Spuur vo Ahornsirup. http://www.britishlistedbuildings.co.uk/en-276465-the-flushing-edwardstone http://www.britishlistedbuildings.co.uk/en-276464-seasons-edwardstone http://www.britishlistedbuildings.co.uk/en-490837-quicks-farmhouse-edwardstone http://www.britishlistedbuildings.co.uk/en-276463-little-thatch-edwardstone "MillGreenBrewery Round Maple Mild" (Site cha nüme abgrüeft wärde; Suche im Webarchiv)[1] [2] Vorlage:Toter Link/www.google.co.uk http://www.geograph.org.uk/gridref/TL9543
Dr Murray River isch e Fluss z Australie, wo 2'375 Kilometer lang isch. Er isch dr wasserriichsti Fluss im Land und dr zwäitlengsti noch sim gröösste Nääbefluss, em Darling River. Mit em Darling River het dr Murray e gmäinsame Underlauf vo 828 Kilometer Lengi. S Flusssüsteem isch 3'672 Kilometer lang (noch andere Kwelle 3'750 Kilometer) bis zur Mündig in dr Indischi Ozean. Es entwässeret e Gebiet vo 1'058'549 km² im Süüde vom Land. Map of Murray River (902 m – 125 m). Bonzle.com Map of Goolwa or Lower Murray River, SA. Bonzle.com Australian Government: Geoscience Australia, Daten von Sept. 2008 Longest Rivers - Geoscience Australia Übersicht Däiliizugsgebiet und -abflüss
Dr Darling River isch 2'844 Kilometer lang (d Kwellflüss inklusiv) und isch dr lengsti Fluss uf em Kontinänt Australie. Er mündet in dr Murray River. Er füert Wasser seer unregelmäässig, im Durchschnitt 102 m³/s bi Menindee. Nume uf ere Lengi vo 1.570 Kilometer bezäichnet mä dr Fluss as Darling River. Zu dr Gsamtlengi vo 2'844 Kilometer wärde au d Däilstreckene Culgoa River, Condamine River und Balonne River vom rächte Kwellfluss, wo chliiner aber lenger isch, drzuezelt. Zämme mit dr Flussstrecki underhalb vo wo dr Darling in Murray River mündet und wo 828 Kilometer lang isch, het s ganze Flusssüsteem e Lengi vo 3'672 Kilometer. Commons: Darling River – Sammlig vo Multimediadateie Map of Darling River, NSW. Bonzle.com Australian Government: Geoscience Australia, Daten von Sept. 2008, Lengi mit em Naame Darling: 1'472km The Darling River. In: Central Darling Shire Council. Abgruefen am 31. August 2012 (änglisch).
Canberra [ˈkænbɹə] isch d Hauptstadt und die achtgrössti Stadt z Australie. Es isch die grössti Stadt im Innere vom Land und lit im Australian Capital Territory (ACT), 286 km südwestlig vo Sydney und 669 km nordöstlig vo Melbourne. Canberra isch e blaanti Hauptstadt und isch 1908 as Kompromisslöösig zur zuekümftige Hauptstadt gweelt worde wäge dr Rivalidäät zwüsche Melbourne und Sydney. Es het en internazionale Stedtebauwettbewärb gee und die australischi Regierig het dr Entwurf vom amerikanische Archidekt Walter Burley Griffin uuseglääse. D Bauarbäite häi im Joor 1913 aagfange, dr Status as Hauptstadt het Canberra am 9. Mai 1927 überchoo. D Struktuur vo dr Stadt basiert uf de Prinzipie vo dr Gardestadt und umfasst witlöifigi Flechene, wo mä nid aaglängt het und wo dr Canberra-Naturpark bilde. Das het Canberra dr Biinaame „Busch-Hauptstadt“ iibrocht. Dr Erst Wältchrieg und d Wältwirtschaftskrise häi d Entwicklig vo dr Stadt abbrämst, aber noch em Zwäite Wältchrieg het d Bevölkerig stark afo waggse. As Hauptstadt isch Canberra dr Sitz vo de Verfassigsorgan vom australische Staat mit alle sine Ministerie, Verwaltige und Gricht. Die möche dr grösst Däil vom Bruttosozialbrodukt us und si au dr grösst Arbetgääber. Au e Hufe soziali, wüsseschaftligi und kulturelli Instituzioone mit nazionaler Bedütig häi
Dr Orinoco füert 35'000 m³/s Wasser und isch us dere Sicht dr viertgrössti Fluss uf dr Wält und dr zwäitgrössti in Südamerika. In dr Lengi isch dr Orinoco dört as Fluss mit sine 2'010 km und as Flusssüsteem (vom Kwellgebiet vom Río Guaviare aa) mit ere Lengi vo öbbe 3'010 km nume dr viertlengsti noch em (Amazonas, Paraná und Rio São Francisco). Dass er doch so vil Wasser füert, chunnt vo de hooche Niiderschleeg (zwüsche 1'000 mm/a und mee as 4'000 mm/a) fast im ganze Iizugsgebiet, wo öbbe e Millioon Quadratkilometer umfasst. S Flussgebiet lit nume e bitz nördlig vom Ekwator, zringsum si im Weste d Ande und anderi Gebirg (d Sierra Nevada del Cocuy: 5'330 m) und es isch vo tropische Räägewald und Füechtsawanne bedeckt. Öbbe zwäi Driddel von em ligge uf venezolanischem Staatsgebiet und äi Driddel uf däm vo Kolumbie. Commons: Orinoco River Basin – Sammlig vo Multimediadateie Commons: Orinoco – Sammlig vo Multimediadateie Satellitenbild der Bifurkation auf wikimapia.org Aquanet-Fachbeitrag zum Rio Orinoco Korrigenda: 1. Dr süüdligsti Däil ghöört nit wie s daargstellt isch, zum Orinoco-Gebiet, sondern zum Río Siapá (e Nääbefluss vom Brazo Casiquiare). 2. Im Oste vom Delta si au Flüss iibezooge, wo ins offene Meer
D' Uni vo Bahia isch di gröschti Universität vo Salvador, Bahia, Brasilie. Si isch 1946 gründet worde. Si bietet 33 Master- und elf Doktoratsprogramm aa. Im Joor 2009 het si 3.474 Dozänte gha und 27.549 Studänte, drvo 1.768 Doktorante. D Uni vo Bahia isch eini vo de grösste Universitäte im Land und gältet as die besti z Bahia. Überhaupt ghöört si zu de aagseenste in ganz Brasilie. Homepage vo dere Universidät UFBA. Archiviert vom Original am 12. Oktober 1997; abgruefen am 3. Dezember 2012.
D' Uni vo Minas Gerais isch di gröschti Universität vo Belo Horizonte, Minas Gerais, Brasilie und die fünftgrössti im Land. Si isch 1927 gründet worde. Dr Hauptsitz isch z Belo Horizonte aber si het au Abdeilige z Montes Claros, Diamantina, Tiradentes und z Conselheiro Lafaiete. Im Joor 2009 het si 14.838 Dozänte gha und 49.254 Studänte, drvo 2.743 Doktorante. D Universidät bietet Studiegäng unter anderem in de Beriich vo de Exakte Wüsseschafte, Agrarwüsseschafte, Biologii, Ingenieurwäse, Geowüsseschafte, Humanwüsseschafte, Biomedizinischi Wüsseschafte, Sozialwüsseschafte und Bildendi Kunst. Homepage vo der Universidät UFMG
S Basler Laibli isch e Broot us Heefidaig. Es isch aini vo de beliebtiste Brotsorte in dr Schwiz und aini vo de weenige Schwizer Brootsorte, wo über d Sproochgränze uuse verbräitet sind. S Basler Laibli isch lenglig-ovaal. Charakteristisch isch si waiche Rampf mit groosse, unregelmäässige Poore und eme knusprige, dunkle Rampf ooni Riss mit Määl oobe druf. S Basler Broot wird us eme wäiche Heefidaig mit eme seer hooche Wasserghalt häärgstellt. S Waizemääl kaa Ruuchmääl oder Halbwissmääl si. D Laib wärde noch em Ufgoo nume e chli gformt und in Määl dunggt, so dass d Struggduur vom Daig lugg blibt. Bim Bache lait mä zwai Laib mit de Stirnsite anenander und dr Oofe muess mit bis zu 330 °C seer haiss si. Am Aafang duet sich dr Rampf nume wenig usbilde wägen em Dampf. S Basler Broot wird in Laibli vo 500 Gramm und 1 Kilogramm verkauft, bim Beck vilmol au in Laibli vo 250 und mänggisch au 400 Gramm. Basler Brot i de Datebank vom Kulinarische Erb vo de Schwiz
As Baselstaab oder Baslerstaab wird dr Hirtestaab bzw. Bischofsstaab in de Wabbe vo Dörfer und Stedt in dr Regioon Basel bezäichnet. So findet mä dr Bischofsstaab vom Fürstbischof zu Basel im Wabbe vo dr Stadt Basel und vo de Kantöön Basel-Stadt, Basel-Landschaft und Jura. Dr Baselstaab vo Basel-Stadt isch schwarz und dä vo Basel-Landschaft und vom Jura root. Dr Staab isch e historischi Kuriosidäät: Bis zur Reformazioon isch dr Sitz vom Bischof vo Basel daatsächlig z Basel gsi (vo doo dr Naame Bistum Basel), denn e Zitlilang z Pruntrut und sit em 19. Joorhundert isch dr offizielli Sitz vom Bischof vo Basel z Soledurn. S Bistum häisst aber immer no Bistum Basel und d Kantöön Basel-Stadt und Basel-Landschaft häi dr Bischofsstaab im Wabbe bhalte drotz iirem reformierte Bekenntniss. Dr Baselstaab chunnt in deene Kantons-Wabbe vor: Basel-Landschaft Basel-Stadt Jura Dr Baselstaab chunnt in de Wabbe vo vile Gmäinde in dr nööchere und wiitere Umgääbig vo Basel vor: (d Liste undenooche isch nit vollständig) Basel Bättwil Bärschwil Dälschbrg Effringe-Chirche Grellinge Hochwald Laufe Lieschtl Mervelier Riinach Röschenz Schlienge Wahle Commons: Baselstab – Sammlig vo Multimediadateie Der Baselstab und sein Ursprung uf altbasel.ch
Dr Basler Münsterschatz isch dr Chilleschatz vom Basler Münster in dr Schwiz, wo in über 500 Joor entstande isch. Basel isch im Middelalter dr Sitz vom Bischof vo Basel gsi und s Münster isch d Hauptchille vom Bistum gsi, und het en ussergwöönlige und riiche Schatz besässe. Objekt us de erste Joorhundert vom Münster si nid erhalte. Dr Schatz goot zrugg uf d Zit vom Heinrich II. im 11. Joorhundert, wo dr Bau vom zwäite Basler Münster, em Adalberto- oder Heinrichsmünster, gförderet het. In de fümf Joorhundert druf isch s Ensemble vo Relikwiar, Monstranze und Chrüz stark gwaggse. Es isch erstuunlig, ass dä Chilleschatz d Zerstöörigswuet vom Bildersturm vo 1529 umbeschäädigt überstande het. Denn isch er öbbe 300 Joor lang in dr Sakristei vom Münster ufbewaart worde. Erst d Drennig vom Kanton Basel in d Halbkantöön Basel-Stadt und Basel-Landschaft im Joor 1833 het en usenandergrisse. Am 25. Novämber 1833 het s Schiidsgricht vo dr äidgenössische Daagsatzig beschlosse, ass dr Chilleschatz im Verheltnis 36 Brozänt (Basel-Stadt) zu 64 Brozänt (Basel-Landschaft) sött ufdäilt wärde. Wil Basel-Landschaft dringend Gäld brucht het, isch si Däil vom Schatz im Joor 1836 verstäigeret und eso in dr ganze Wält verströit worde. Hüte si e Hufe vo
47.5544444444447.5911111111111Koordinate: 47° 33′ 16″ N, 7° 35′ 28″ O; CH1903: 611478 / 267092 S Literaturhuus Basel isch im Joor 2000 as ersts Literatuurhuus in dr Schwiz ufdoo worde mit em Ziil, d Literatuur und d Autoore in dr Stadt z fördere. Es befindet sich sit 2006 an dr Barfüessergass 3 z Basel. S Literaturhuus Basel organisiert öffentligi Lääsige, Diskussionsrundene, literarischi Spaziergäng und anderi Veraastaltige. Es git Lääsizirkel und e Schriibwärkstatt, wo d Lüt s Schriibe chönne leere und drüber chönne diskutiere. S Lektoraat am Literaturhuus Basel bietet au e professionells Lektoraat-Servis aa und macht Guetachte vo Manuskript und begläitet literarischi Brojekt. Dr Saal vom Literatuurhuus cha am Fritig- und Samschdigoobe gmietet wärde und het Blatz für 140 Lüt. Em Literaturhuus isch s Café »Kafka am Strand« aagschlosse, won e Dräffpunkt für literarisch Intressierti isch. Dr Bresidänt vom Dräägerveräin «LiteraturBasel» isch dr Hans Georg Signer (2012). D Intendantin Katrin Eckert läitet s Literatuurhuus Basel sit em Oktober 2008. Literaturhaus Basel
D BuechBasel isch e Litratuurfestiwal z Basel, wo internazionali und umfassendi Aasprüch macht. Si isch vo 2003 bis 2011 zämme mit ere Buechmäss organisiert worde. S Brogramm isch s, möögligst vili Facette vom Buech und Medie, wo mit em verwandt si, vorzstelle. An dr BuechBasel wird in Zämmenarbet mit em Schwizerische Buechhändler- und Verleeger-Verband dr Schwizer Buechbriis vergee. E «Symposion» mit themebundene Vordrääg und e Bruefsinformazionsbörse si Däil vo de Veraastaltige. D Dräägerschaft vo dr BuechBasel isch dr Veräin «LiteraturBasel». 1998 het dr Matthyas Jenni dr Aastoos für s Litratuurfestiwal gee und 2003 het er s denn fertigbrocht, d Mäss Schwiz AG für e Buech- und Mediemäss z intressiere, wo denn jedes Joor parallel zum Festival stattgfunde het und bis 2007 vom Jenny gläitet worde isch. D Mäss Schwiz AG het s in däm Joor us finanzielle Gründ abgleent, d Buechmäss in iire Halle abzhalte. D Laitig vo dr BuechBasel het s Konzept gänderet und d Mäss under de Nääme «BucH.08» und «BucH.09» in de neggste zwäi Joor organisiert. D Mäss und s Festiwal si vom Verleeger Egon Ammann gläitet worde. Denn het mä s Konzept under em Felix Werner wider gänderet und sit 2010 isch d Mäss under em
Unter Meer verstoht mer di mitenander verbundene Gwässer vu dr Ärd, wu um d Kontinänt liige, im Geegesatz zue dr Binnegwässer, wu uf dr Landflechi liige. Im Niderdytsche un au im Niderländische gits „d See“ in dr Bedütig vom alemannische Meer: D Meer, wu an Norddytschland aagränze, haiße derwäge Nordsee un Oschtsee. S Niderdytsche brucht hingege dr Usdruck Meer für was mä im Allemannische as „e See“ wurd bezäichne, zem Byschpel s „Steinhuder Meer“, wo im Landesinnere lyt, und in dr Niderlande isch d Zuiderzee in Ijsselmeer umgnännt wore, wu si yydaicht woren isch. S Meer isch e Wassermasse, wu zämmehangt, stark glideret isch un rund 71 % vu dr Ärdoberflechi deckt. 31,7 % vum Wältmeer sin 4000–5000 m dief. D Meerflora produziert rund 70 % vum Suurstoff vu dr Atmosphäre. Insgsamt het s Meer e Volume vu 1,338 Mrd. km³ un dodermit e Aadail vu 96,5 % am Wältwasservorchuu. Wäg em hoche Salzghalt vu rund 3,5 % cha mer Meerwasser nit drinke oder fir d Bewässerig nee. Nume 3,5 % vum gsamte Wasservorrat uf dr Ärd isch Sießwasser. Wisseschaftlig erforscht wäre d Meer vu dr Ozeanografi Mer unterschaidet d Ozean uzn ihri Näbemeer. Ozean sin: dr Arktisch Ozean (Arktik,
S Basler Düübli isch die ersti und äinzigi Briefmarke, wo vom Schwizer Kanton Basel-Stadt uusegee worde isch. S Basler Düübli isch am 1. Juli 1845 uusechoo. Zu deere Zit het s no käi äihäitligs Bostwääse für die ganzi Schwiz gee. Jede Kanton isch für si äignige Bostdienst verantwortlig gsi. Erst noch em Sonderbundschrieg isch am 1. Januar 1849 s Schwizer Bostwääse gründet worde, wo vo 1850 allgemäini Briefmarke für die ganzi Schwiz uusegee het. Bis denn häi usser Basel nume no d Kantöön Züri und Gämf Briefmarke uusegee. Dr Wärt vom Basler Düübli isch 2½ Rappe gsi und isch für Brief bis zu 1 Lot (15 Gramm) im Stadtgebiet vo Basel bestimmt gsi. Dr Archidekt Melchior Berri het d Marke gstaltet. Er het as Motiv e wissi Duube gnoo, wo um sä ume d Inschrift Stadt-Post-Basel isch. S Bsundere an dr Briefmarke isch aber iiri Farb. S Briefmarkemotiv isch in drei Farbe, schwarz, blau und karmin, druckt worde und isch eso die ersti meerfarbigi Briefmarke uf dr Wält. D Briefmarke isch im Buechdruckverfaare häärgstellt worde. D Duube isch brägt gsi und stoot doorum e chlii us em Babbiir uuse. S Basler Düübli isch gschnitte verchauft worde. Das bedütet, ass si
Munster isch: en franzesischer Kanton im Elsass, lueg drzue Kanton Mìnschter dr Hoiptort vum Kanton ém glichnàmigi Tàl, luej dezue Münster im Elsass (Mìnschter, Munster (Haut-Rhin)) e Ortschàft ém Departement Moselle, Lothringe, Frànkrich, luej dezue Münster (Lothringen) (Munster (Moselle)) es Tal im Elsass, s Vallée de Munster d franzesisch Bezoichnung für e elsässische Käs-Schpezialität üss däm glichnàmigi Tàl, lueg drzue Mìnschterkas Lueg ou: Münster (Begriffsklärung) Münstertal
D Züri 4 und Züri 6 si die erste und äinzige Briefmarke, wo dr Schwizer Kanton Züri uusegee het. D Bezäichnig Züri 4 und Züri 6 chunnt vo dr Wärtbezäichnig, wo die Usgoob dominiert. D Briefmarke si am 1. Merz 1843 uusechoo. Zu deere Zit het s no käi äihäitligs Bostwääse für die ganzi Schwiz gee. Jede Kanton isch für si äignige Bostdienst verantwortlig gsi. Erst noch em Sonderbundschrieg isch am 1. Januar 1849 s Schwizer Bostwääse gründet worde, wo vo 1850 allgemäini Briefmarke für die ganzi Schwiz uusegee het. Bis denn häi usser Züri nume no d Kantöön Basel-Stadt und Gämf Briefmarke uusegee. Die sältene Briefmarke het mä no bis zum 30. Septämber 1854 döfe bruuche. D Züri 4 und Züri 6 gälte als die erste Schwizer Briefmarke. Mit em Usgoobdatum vom 1. Merz 1843 weer d Schwiz s zwäite Land uf dr Wält mit äigene Briefmarkeusgoobe nch Groossbritannie. Die Aasicht isch allerdings vor allem usserhalb vo de dütschsproochige Gebiet umstritte, wil es sich bi Züri nit um en äiges Land, sondern um e witgehend suverääne Kanton ghandlet het. Us däm Grund wird d Züri 4 und Züri 6 mänggisch nume as Lokalusgoobe aagluegt und nit as richdigi Briefmarkeusgoob.
E Briefmarke isch d Bestäätigung vom ene bostalische Beförderigsundernääme, ass dr Bedraag, wo de Beförderig vo dr Bost chostet, zaalt worde isch. Briefmarke wärde mäistens uf Babbiir druckt, si üübligerwiis rächteggig und häi uf dr undere Site e Gummierig. Zum d Marke besser vom Booge chönne abdrenne, git s mäistens zwüschene e Perforierig, d. h. reegelmäässigi Räije vo chliine Löcher im Babbier (Zeenig). Wemm mä e Beförderigsläistig oder anderi Läistig vom Undernääme in Aaspruch nimmt und käi anderi Zaaligsart vorfsee isch, wärde Marke an dr Stell, wo drfüür vorgsee isch ufkläbt, zum noochwiise, ass d Gebüüre zaalt worde si. Für zum verhindere, ass ass d Briefmarke no äinisch chönne brucht wärde, wärde si mit eme Boststämpel, mänggisch au mit eme Chuugeleschriiber oder eso, markiert und eso entwärtet. D Briefmarke si am Aafang nid zeent gsi und mä het sä mit ere Scheeri vom Booge müesse abschniide. Au d Gummierig isch denn nid sälbstverstandlig gsi. Die ersti offizielli Briefmarke isch vom 1. Mai 1840 aa im Veräinigte Köönigriich uusegee worde. Si het äi Penny kostet und wird in Sammlerkräis as One Penny Black bezäichnet. In dr Schwiz isch s Bostwääse bis noch em Sonderbundschrieg kantonal gsi. Die erste Briefmarke in dr
D Dobbelgämf (französisch Double de Genève) isch die ersti Briefmarke, wo vom Schwizer Kanton Gämf uusegee worden isch. D Bezäichnig Dobbelgämf chunnt drvoo, ass zwäi Briefmarke immer mit ere gmäinsame Chopfläiste zun ere Dobbelgämf mitenander verbunde gsi si. D Erstusgoob isch am 30. Septämber 1843 uusechoo. Zu deere Zit het s no käi äihäitligs Bostwääse für die ganzi Schwiz gee. Jede Kanton isch für si äignige Bostdienst verantwortlig gsi. Erst noch em Sonderbundschrieg isch am 1. Januar 1849 s Schwizer Bostwääse gründet worde, wo vo 1850 allgemäini Briefmarke für die ganzi Schwiz uusegee het. Bis denn häi usser Gämf nume no d Kantöön Züri und Basel-Stadt Briefmarke uusegee. D Dobbelgämf het mä no bis zum 30. Septämber 1854 döfe bruuche wärde. Dr Bostwärt von ere Dobbelgämf isch 10 Rappe (centimes) gsi, wil si us zwäi zämmehängende Briefmarke zu je 5 Rappe bestande het. Die bäide Briefmarke si dur e gmäinsami Chopfläiste verbunde, wo d Inschrift 10. | PORT CANTONAL. | Cent. druf gstande isch, e Hiiwiis uf e Bostwärt vo 10 centimes und druf ass vorgsee gsi isch d Dobbelgämf für Brief bis zun ere Unze innerhalb vom Kanton z bruuche. Wemm mä die Chopfläiste abgschnitte het und eso d
Dr Oscar Ribeiro de Almeida Niemeyer Soares Filho (* 15. Dezämber 1907 z Rio de Janeiro, † 5. Dezämber 2012 z Rio de Janeiro) isch e brasilianische Archidekt gsi. Er het d Geböid für die brasilianischi Hauptstadt Brasília entworfe, wo 1987 zum Wältkultuurerb erkläärt worde isch. Dr Niemeyer gältet as Wäägberäiter vo dr modärne brasilianische Archidekduur. Er het as Baumaterial fast nume Staalbeton brucht, und het nöiji Aawändigsmööglikäite für en erfunde. Si Formesprooch isch futuristisch und blastisch mit wäiche Kontuure und e Hufe Kurve, und Rächtegg, wie sini Kolleege sä brucht häi, findet mä in sine Arbäite kuum. Er het sich immer ums Verheltnis zwüschen em freije Ruum und em Volume kümmeret. Oscar Niemeyer: Curves of Time. The Memoirs of Oscar Niemeyer. Phaidon Press, 2000, ISBN 0-7148-4007-6. Christian Hornig: Oscar Niemeyer. Bauten und Projekte. Verlag Ernst & Sohn, Berlin 1981, ISBN 3-7879-0213-9. David Kendrick Underwood: Oscar Niemeyer and the Architecture of Brazil. Rizzoli, New York, N.Y. 1994, ISBN 0-8478-1687-7. Jan Op Gen Oorth: Oscar Niemeyer – Architekt der Moderne. In: Tópicos – Deutsch-Brasilianische Hefte. 43. Jg., Nr. 2, 2003, S. 42–45, ISSN 0949-541X. (PDF-Datei, 230 kB) Heike Werner: Rio de Janeiro für Architekten. Werner, München 2003, ISBN 3-00-012540-X. Ingeborg Flagge,
Dr David Warren „Dave“ Brubeck (* 6. Dezämber 1920 z Concord, Kalifornie; † 5. Dezämber 2012 z Norwalk, Connecticut) isch en amerikanische Dschääspianist, Komponist und Bandliider gsi. Er het vo 1951 bis 1967 s Dave Brubeck Quartet gläitet, wo äini vo de langlääbigste und erfolgriichste Combos im Modern Jazz gsi isch. Er het mit dr intellektuelle Middelschicht e nöis Publikum für e Dschääs erooberet. In sine Stück het er Dschääs mit dr öiropäische Konzärtmuusig verbunde und au mit Muusig vo usserhalb vo Öiropa. Im Brubeck sim Klavierschbiil häi Blockakkord und ungraadi Taktarte im rhüthmische Ufbau vo sine Stück e groossi Rolle gschbiilt. The Dave Brubeck Octet (1947–48) Dave Brubeck Trio Featuring Cal Tjader (1949–50) Dave Brubeck/Paul Desmond (1951–53) Jazz at Oberlin (1953) Jazz at College of the Pacific (1953) All-Time Greatest Hits (1956–65) Time Out (1959) The Real Ambassadors (1961, mit em Louis Armstrong) Blues Roots (1970, mit em Gerry Mulligan) All the Things We Are (1973–74, mit em Anthony Braxton und Lee Konitz) Brubeck and Desmond 1975: The Duets (1975) Reflections (1985) New Wine (1987) One Alone (2000) Ilse Storb: Dave Brubeck: Improvisationen und Kompositionen. Die Idee der kulturellen Wechselbeziehungen, 2. Auflage, Lit-Verlag, Münster/Hamburg/London 1999, ISBN 3-8258-4763-2. Dave Brubeck
Bundesversammlung nännt mer: d Versammlig, wu dr dytsch Bundesbresidänt wehlt d Versammlig, wu us dr Abgordnete vum Bundesrot un em Nationalrot z Eschtrych bstoht s Barlemänt vu dr Schwyz dr Bundestag, s oberscht Organ vum Dytsche Bund (1815–1866)
Dr Louis Daniel „Satchmo“ Armstrong (* 4. August 1901 z New Orleans, Louisiana; † 6. Juli 1971 z Nöi York, Nöi York) isch e amerikanische Dschääsdrumbeeter und Sänger gsi. Er het stilistisch fast alli Drumbeeter noch im, wo in dradizionelle Dschäässtil gschbiilt häi, stark beiiflusst. Au hüte no gspüürt mä bi jüngere Musiker, wie öbbe bim Wynton Marsalis, im Armstrong sis musikalische Erb. Dr Armstrong isch näbe dr Billie Holiday und dr Ella Fitzgerald äine vo de bekanntiste Sänger vom Jazz, mit ere Stimm, wo mä nid cha verwäggsle. Dr St. Louis Blues vom W. C. Handy und s romantische What a Wonderful World vom George David Weiss und Bob Thiele dööne kuum me wie Dschääs. Dr Armstrong het au Melodie us Miusikel gsunge; Mack the Knife (Mackie Messer) us em Bertolt Brecht sinere Dreigroschenoper und Hello Dolly wärde wärde woorschinlig hüfiger in dr Interpretazioon vom Armstrong gspiilt as in dr Originalfassig für d Theaterbüüni. Im Armstrong si Spitznaame „Satchmo“ isch e Verchürzig vo satchel mouth (uf Dütsch öbbe „Sackmuul“), was uf d Gröössi vo sim Muul aagspiilt het. As Chind het men em au gate mouth gsäit. En anderi Variante vo sine Spitznääme isch "Dippermouth" (uf Dütsch "Schöpflöffelmuul"). Dä
Dr Bezirk Soledurn im Kanton Soledurn (Schwiz) ghöört zur Amtei Soledurn-Lääbere und bestoot nume us dr Stadt Soledurn sälber. D Bezirk vom Kanton Soledurn si sit em 19. Joorhundert Waalkräis für d Waale zum Kantonsparlamänt gsi. Si si witgehend idäntisch mit de vorhäärige Vogtei-Gebiet vom usgehende Ancien Régime, häi e langi Dradizioon gha und eso gwüssi kulturelli Äigeständigkäite entwicklet. Dr Soledurner Stadtbezirk isch insofärn e Sonderfall, wil er e historischs Herrschaftszentrum isch und nie e ländligs Vogteigebiet gsi isch. Au noch dr liberale Revoluzioon vo 1830 si dört gwüssi politischi Briwilegie bliibe, so het d Hauptstadt e Sitzzaal im Kantoonsroot gha, wo dütöig überbroporzional zur Zaal vo de Bürger gsi isch (Zensuswaalrächt). S Brinzip vo äi Maa, äi Stimm het sich erst im Lauf vom 19. Joorhundert duuregsetzt. Im Joor 2002 isch dr Kantoonsroot uf 100 Sitz verchliineret worde, und d Bezirk häi iiri Funkzioon as Waalkräis verloore. D Waalkräis si jetz idäntisch mit de Amteie, wo jewiils zwäi Bezirk umfasse. Dr Bezirk Soledurn lit sithäär im ene gmäinsame Waalkräis mit em Bezirk Lääbere. Geografisch gsee isch dr Bezirk Soledurn dr äinzigi Bezirk vom Kanton, wo nid an dr Kantonsgränze lit. Däilt vo Root und Silber Stadt und Bezirk Soledurn